CELEX: 62014TA0266
Language: hu
Date: 2016-07-18 00:00:00
Title: T-266/14. sz. ügy: A Törvényszék 2016. július 18-i ítélete –Argus Security Projects kontra Bizottság („Szolgáltatásnyújtásra irányuló közbeszerzési szerződések — Az Európai Unió líbiai integrált határigazgatást segítő missziója keretében biztonsági szolgáltatások nyújtása — Az ajánlattevő ajánlatának elutasítása és a szerződés más ajánlattevőnek történő odaítélése — Indokolási kötelezettség”)

29.8.2016   
            
            
               HU
            
            
               Az Európai Unió Hivatalos Lapja
            
            
               C 314/19
            
         A Törvényszék 2016. július 18-i ítélete –Argus Security Projects kontra Bizottság
   (T-266/14. sz. ügy) (1)
   
   ((„Szolgáltatásnyújtásra irányuló közbeszerzési szerződések - Az Európai Unió líbiai integrált határigazgatást segítő missziója keretében biztonsági szolgáltatások nyújtása - Az ajánlattevő ajánlatának elutasítása és a szerződés más ajánlattevőnek történő odaítélése - Indokolási kötelezettség”))
   (2016/C 314/26)
   Az eljárás nyelve: francia
   
      Felek
   
   
      Felperes: Argus Security Projects Ltd (Limassol, Ciprus) (képviselők: T. Bontinck és E. van Nuffel d'Heynsbroeck ügyvédek)
   
      Alperes: Európai Bizottság (képviselők: F. Castillo de la Torre és D. Gauci, meghatalmazottak)
   
      Az ügy tárgya
   
   Az EUMSZ 263. cikkre alapított, az Európai Unió líbiai integrált határigazgatást segítő missziója (EUBAM Libya) azon határozatának megsemmisítésére irányuló kérelem, amely elutasítja a felperes által az EUBAM Libya keretében integrált határigazgatásra irányuló biztonsági szolgáltatásokra vonatkozó szerződés (EUBAM-13-020. sz. szerződés) versenytárgyalásos eljárás útján történő odaítélése érdekében benyújtott ajánlatot, és a szerződést a Garda World Ltd számára ítéli oda.
   
      Az ítélet rendelkező része
   
   
               1)
            
            
               A Törvényszék megsemmisíti az Európai Unió segítségnyújtási missziója (EUBAM Libya) azon határozatát, amely nem fogadja el az Argus Security Projects Ltd által az EUBAM Libya keretében integrált határigazgatásra irányuló biztonsági szolgáltatásokra vonatkozó szerződés (EUBAM-13-020. sz. szerződés) versenytárgyalásos eljárás útján történő odaítélése érdekében benyújtott ajánlatot, és a szerződést a Garda World Ltd számára ítéli oda.
            
         
               2)
            
            
               A Törvényszék az Európai Bizottságot kötelezi a költségek viselésére.
            
         
      (1)  HL C 245., 2014.7.28.